Friedebert Tuglas - Vikipeedia, vaba entsüklopeedia

# Friedebert Tuglas

###

Vajab keelelist või sõnastuslikku toimetamist

Friedebert Tuglas 1910

Friedebert Tuglas (kuni 1923. aastani Friedebert Mihkelson või Michelson, 2. märts 1886 – 15. aprill 1971) oli eesti kirjanik, kriitik ja kirjandusteadlane.

## [redigeeri] Elukäik

Friedebert Tuglas oli pärit Ahjalt. Ta õppis Prangli kihelkonnakoolis (venekeelne haridus) ja Uderna ministeeriumikoolis. 1901 suundus Tartu linnakooli; seal õppimise ajal ilmus lastejutt "Siil". Haridusteed jätkas Hugo Treffneri gümnaasiumis.

Friedebert Tuglas võttis osa 1905. aasta revolutsioonist; ta arreteeriti detsembris ja veetis 2 kuud Toompea vanglas (seal kirjutas proosaluuletuse "Meri"). 1906-1917 elas pagulasena peamiselt Soomes ja Pariisis.

1918 abiellus Eloga.

Friedebert Tuglas kuulus kirjanike rühmitusse "Noor-Eesti".

## [redigeeri] Looming

Kirjandusteadlasena on ta väitnud, et suur mõjutaja oli Taani ametivend Brandes. Tuglas kirjutas monograafiad Juhan Liivist, A. H. Tammsaarest, Mait Metsanurgast. Avaldas kirjanduskriitikat. Tema esseed ja marginaalid ilmusid kogus "Marginaalia".

Tema loomingus on omapäraselt ühendatud realistlik ja romantiline elutunnetus ning kujutuslaad.

Ilukirjanduses jaotatakse Tuglase looming kolme perioodi:

1901—1914 otsingute ja katsetuste periood. Põimuvad realism ja romantism.

Tuglas tuli kirjandusse realistlike jutustuste ja novellidega ("Siil", "Hunt", "Hingemaa", 1906) ning revolutsiooniromantiliste luuletuste ja proosapaladega (poeem "Meri" ja "Kätki laul").

1914—1925 kõrgperiood. novellid, uus-romantism.

Jäävväärtuslik on tema omapärane, pildirohke, sümbolitele ja mõttekujutlustele tuginev novellilooming (näiteks kogu "Saatus", 1917). Tuglast peetakse eestikeelse klassikalise novelli loojaks.

1925—1971 psühholoogiline realism:

Romaaniga "Väike Illimar" (1937), mis kujutab lapse silma läbi nähtuna mõisaelu ja -inimesi, jõudis Tuglas taas realismini.

Ta viljeles ka kirjanduse lühižanre ("Marginaalia") ja tõlkis meisterlikult.

Suur kultuurilooline tähtsus on tema reisikirjadel, mälestuste raamatutel, artiklitel ja uurimustel (8 kd. kriitikat, "Juhan Liiv", "Eesti Kirjameeste Selts", "Ado Grenzsteini lahkumine").

## [redigeeri] Varia

Tallinnas asub Friedebert Tuglase majamuuseum.

Friedebert Tuglas on asutanud novelliauhinna (Friedebert Tuglase novelliauhind).

Soomes tegutseb Friedebert Tuglase Selts.

## [redigeeri] Välislingid

- Tuglasele pühendatud ingliskeelne sait
- Friedebert Tuglas Ulmekirjanduse BAASis

Artikli Friedebert Tuglas kohta leidub tsitaate vikitsitaatides.
Välja otsitud andmebaasist "http://et.wikipedia.org../../../f/r/i/Friedebert_Tuglas_26ad.html"

Kategooriad: Toimetamist ootavad (november 2006) | Eesti kirjanikud | Sündinud 1886 | Surnud 1971

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Esperanto
- Ido
- Suomi